KGG spreek skok en afgryse uit ná Luthuli-huis-voorval | Maroela Media
Die Kommissie vir Geslagsgelykheid (KGG) het sy skok uitgespreek oor die "genadelose aanranding van 'n hulpelose vroueprotesganger" by 'n optog Maandag buite Luthuli-huis.
Maroela Media het vroeër berig die ANC in Johannesburg het bevestig dat hy Maandagmiddag een van sy lede geskors het nadat 'n video van hom die ronde gedoen het waarin hy 'n vrou buite Luthuli-huis in die Johannesburgse middestad te midde van gewelddadige betogings geskop het.
Javu Baloyi, KGG-woordvoerder, het gesê die kommissie is geskok dat niemand die vrou te hulp gesnel het terwyl sy aangerand was onderwyl sy op die grond gelê het nie.
"Die KGG is net so bekommerd oor die feit dat die polisie nie ingetree het nie – om die aanval stop te sit óf die skuldige in hegtenis te neem. Dit wys duidelik dat die samelewing geweld teen die mees kwesbare groepe genormaliseer het, in dié geval 'n hulpelose vrou. In 2016 is daar 182 933 gevalle van aanranding aangemeld."
'n Vragmotor het later opgedaag waarna 'n struweling tussen ANC-ondersteuners en die mense agter op die vragmotor uitgebreek het. Die vragmotor het glo BLF-lede vervoer. Foto's en beeldmateriaal van die voorval wys onder meer hoe 'n man, intussen geïdentifiseer as die ANC-taksekretaris Thabiso Setona, 'n vrou skop terwyl sy op die grond lê.
Jolidee Matongo, 'n woordvoerder van die party, het Maandag aan Maroela Media bevestig dat Setona geskors is. Volgens hom het Setona homself ook reeds aan die polisieowerhede oorgegee.
Onskuldig? Ek betwyfel dit.. Het julle al gehoor wat raak die Black First Land First kwyt? Hulle vloek en is walglik rassisities… Live by the sword, die by the sward…
boewery sonder weerga.
Jy is reg Callie.
Indien dit nie op video vasgele was nie – sou geen haan daaroor gekraai het nie.
Nou is dit net gesig koop.
Wanneer gaan die KGG hulle skok en kommer uitspreek teen plaas moorde?
Blah blah blah Genade hou op PRAAT en DOEN IETS! Gooi die ou in die tronk en kry klaar. Nou gaan daar eers weer geld gemors word op ondersoeke, hofsake en persverklarings! Die was aanranding. Gooi hom ini tronk en spaar geld. Al wat SA se mense deesdae doen is PRAAT en LAWAAI maak maar niemand doen iets .